CELEX: 62015CN0279
Language: mt
Date: 2015-06-10 00:00:00
Title: Kawża C-279/15 P: Appell ippreżentat fl-10 ta’ Ġunju 2015 minn Alexandre Borde u Carbonium mid-digriet mogħti mill-Qorti Ġenerali (It-Tielet Awla) fil-25 ta’ Marzu 2015 fil-Kawża T-314/14, Borde u Carbonium vs Il-Kummissjoni

7.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 294/28
            
         Appell ippreżentat fl-10 ta’ Ġunju 2015 minn Alexandre Borde u Carbonium mid-digriet mogħti mill-Qorti Ġenerali (It-Tielet Awla) fil-25 ta’ Marzu 2015 fil-Kawża T-314/14, Borde u Carbonium vs Il-Kummissjoni
   (Kawża C-279/15 P)
   (2015/C 294/35)
   Lingwa tal-kawża: l-Ingliż
   
      Partijiet
   
   
      Appellanti: Alexandre Borde u Carbonium SAS (rappreżentant: A.B.H. Herzberg, avukat)
   
      Parti oħra fil-proċedura: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-digriet tal-Qorti Ġenerali tal-25 ta’ Marzu 2015 sa fejn:
               
                           —
                        
                        
                           tiċħad ir-rikors bħala inammissibbli;
                        
                     
                           —
                        
                        
                           tikkundanna lir-rikorrenti sabiex ibatu l-ispejjeż tagħhom kif ukoll dawk tal-Kummissjoni;
                        
                     
         
               —
            
            
               tiddikjara ammissibbli r-rikors għal annullament ippreżentat mir-rikorrenti;
               u
               
                           —
                        
                        
                           tagħti sentenza finali f’din il-materja;
                           jew, sussidjarjament,
                        
                     
                           —
                        
                        
                           tirrinvija l-kawża quddiem il-Qorti Ġenerali sabiex tiddeċiedi fuq il-mertu;
                        
                     
         
               —
            
            
               sussidjarjament, tirrinvija l-kawża quddiem il-Qorti Ġenerali sabiex teżamina l-kwistjoni ta’ ammissibbiltà magħquda mal-mertu u konsegwentement tiddeċiedi l-kawża;
            
         
               —
            
            
               tikkundanna lill-Kummissjoni għall-ispejjeż, skont l-Artikolu 184(1) tar-Regoli tal-Proċedura tal-Qorti tal-Ġustizzja.
            
         
      Aggravji u argumenti prinċipali
   
   L-appellanti jaffermaw li ċ-ċaħda tar-rikors tagħhom għal annullament huwa infondat sa fejn: (i) l-ispjegazzjoni tal-fatti mill-Qorti Ġenerali hija ineżatta u distorta, u b’hekk tikser id-dritt tal-appellanti għal smigħ; (ii) fl-applikazzjoni tagħha tar-raba’ paragrafu tal-Artikolu 263 TFUE, il-Qorti Ġenerali llimitat b’mod żbaljat il-kategorija ta’ atti li jistgħu jiġu appellati għall-atti ddefiniti mill-Artikolu 288 TFUE; (iii) huwa b’mod żbaljat li l-Qorti Ġenerali ma kkonstatatx li l-miżuri kontenzjużi kienu jikkostitwixxu deċiżjonijiet fis-sens tar-raba’ subparagrafu tal-Artikolu 288 TFUE; (iv) huwa b’mod żbaljat li meta applikat ir-raba’ subparagrafu tal-Artikolu 263 TFUE, il-Qorti Ġenerali qieset element deċiżiv il-fatt li l-att ikkontestat ikun “separabbli mill-qafas kuntrattwali” jew le mingħajr ma ħadet inkunsiderazzjoni fatturi oħra; (v) huwa b’mod żbaljat li, fir-rigward ta’ kawża tripolari, meta applikat ir-raba’ subparagrafu tal-Artikolu 263 TFUE, il-Qorti Ġenerali implementat il-kriterji identifikati għal kawżi bipolari; (vi) il-Qorti Ġenerali kisret id-dritt tar-rikorrenti għal rimedju ġudizzjarju effettiv, kif iggarantit mill-Konvenzjoni Ewropea tad-Drittijiet tal-Bniedem u l-Libertajiet Fundamentali u l-Karta tad-Drittijiet Fundamentali tal-Unjoni Ewropea.